# Ҡаҙағстандың административ бүленеше

Ҡаҙағстан Республикаһы — унитар дәүләт, административ рәүештә 16 территориаль берәмектән тора: 14 өлкә һәм 3 республика әһәмиәтендәге ҡала.

# Ҡаҙағстандың административ бүленеше
## Хәҙерге административ бүленеше
### Беренсе кимәл

Ҡаҙағстан Республикаһы административ рәүештә 14 өлкәгә һәм 2 республика әһәмиәтендәге ҡалаға бүленгән. Бынан башҡа махсус статуслы ҡала бар — Байҡуңыр (Байконур), ул 2050 йылға тиклем Рәсәй Федерацияһы тарафынан ҡортомға алына һәм был осорҙа уның менән Рәсәй Федерацияһының федераль әһәмиәтендәге ҡала статусына тура килгән мөнәсәбәттәргә эйә.

# Ҡаҙағстандың административ бүленеше
## Хәҙерге административ бүленеше
### Икенсе кимәл

Административ бүленештең икенсе кимәлендә 160 ауыл районы, 11 ҡала районы (республика әһәмиәтендәге ҡалаларҙа — Алматы һәм Астана) һәм 38 өлкә әһәмиәтендәге ҡала бар.

# Ҡаҙағстандың административ бүленеше
## Хәҙерге административ бүленеше
### Өсөнсө кимәл

2017 йылдың 1 июленә ҡарата административ бүленештең өсөнсө кимәлендә 47 район әһәмиәтендәге ҡала, 6 ҡала районы (өлкә әһәмиәтендәге ҡалаларҙа — Шымкент һәм Ҡарағанды), 26 ҡасаба акиматы, 2283 ауыл округы акиматы һәм 82 ауыл акиматы иҫәпләнә.

# Ҡаҙағстандың административ бүленеше
## Тарихы
### Рәсәй империяһы

XX быуат башына ҡарай хәҙерге Ҡаҙағстандың территорияһы Рәсәй империяһының 7 өлкә составында була:
* Каспий аръяғы өлкәһе
* Урал өлкәһе
* Турғай өлкәһе
* Аҡмулла өлкәһе
* Семипалатинск өлкәһе
* Ете йылға өлкәһе
* Һырдаръя өлкәһе
Бүкәй Урҙаһы Әстерхан губернаһы эсендә инә.

# Ҡаҙағстандың административ бүленеше
## Тарихы
### Совет осоро

* 1920. РСФСР составында баш ҡалаһы Ырымбурҙа булған Ҡырғыҙ АССР-ы ойошторола.
* 1925. Ҡырғыҙ АССР-ының исеме Ҡаҙаҡ АССР-ы тип үҙгәртелә (үҙәге Ҡыҙылурҙа).
* 1927. Ҡаҙаҡ АССР-ының баш ҡалаһы Алматыға күсерелә.
* 1928. Ҡаҙаҡ АССР-ының бөтә губерналары бөтөрөлә, ә уның территорияһы 13 округҡа бүленә (Адай, Аҡмулла, Аҡтүбә, Алма-Ата, Гурьев, Кәркәрәле, Ҡыҙылурҙа, Ҡустана, Павлодар, Петропавловск, Семипалатинск, Һырдаръя һәм Уральск).
* 1929. Адай округы бөтөрөлә.
* 1930. Ҡараҡалпаҡ автономиялы округы Ҡаҙаҡ АССР-ы составынан РСФСР-ға күсерелә. Барлыҡ округтар бөтөрөлә.
* 1932. Ҡаҙаҡ АССР-ы составында булған Ҡара-Боғаҙ-Гол ҡултығы тирәһендәге территория Төркмән ССР-ы составына бирелә.
* 1933. ВЦИК Президиумы Ҡаҙаҡ АССР-ы составында 6 өлкә (Аҡтүбә, Алма-Ата, Көнсығыш Ҡаҙаҡ, Көнбайыш Ҡаҙаҡ, Ҡарағанды, Көньяҡ Ҡаҙаҡ) ойошторола, улар үҙ сиратында 123 районға һәм бер округҡа (Гурьев) бүленә
* 1934. Республиканың төньяҡ-көнбайышындағы биләмәләренең бер өлөшө РСФСР составында яңы ойошторолған Ырымбур өлкәһе составына бирелә. Кәркәрәле округы ойошторола.
* 1936. СССР-ҙа яңы конституция ҡабул ителгәндән һуң Ҡаҙаҡ АССР-ы союздаш республикаһы статусына тиклем күтәрелә һәм РСФСР составынан сығарыла. Ике яңы өлкә ойошторола — Ҡустанай һәм Төньяҡ Ҡаҙағстан. Гурьев һәм Кәркәрәле округтары бөтөрөлә.
* 1938. Гурьев, Ҡыҙылурҙа һәм Павлодар өлкәләре ойошторола.
* 1939. Аҡмулла, Джамбул һәс Семипалатинск өлкәләре ойошторола.
* 1944. Көкшетау һәм Талдыҡурған өлкәләре ойошторола.
* 1959. Талдыҡурған өлкәһе бөтөрөлә.
* 1960. Аҡмулла өлкәһе бөтөрөлә.
* 1961. Аҡмулла өлкәһе Целиноград өлкәһе исеме аҫтында тергеҙелә.
* 1962. Көнбайыш Ҡаҙағстан өлкәһе — Уральск өлкәһе тип, Көньяҡ Ҡаҙағстан өлкәһе — Шымкент өлкәһе тип исемдәре үҙгәртелә. 3 край ойошторола:
** Көнбайыш Ҡаҙағстан крайы (Аҡтүбә, Гурьев, Уральск өлкәләре).
** Сиҙәм крайы (Көкшетау, Ҡустанай, Павлодар, Төньяҡ Ҡаҙағстан, Целиноград өлкәләре).
** Көньяҡ Ҡаҙағстан крайы (Джамбул, Ҡыҙылурҙа, Шымкент өлкәләре).
* 1964. Барлыҡ крайҙар бөтөрөлә.
* 1967. Талдыҡурған өлкәһе тергеҙелә.
* 1970. Турғай өлкәһе ойошторола.
* 1973. Еҙҡаҙған һәм Маңғышлаҡ өлкәләре ойошторола.
* 1988. Маңғышлаҡ һәм Турғай өлкәләре бөтөрөлә.
* 1990. Маңғыстау (элекке Маңғышлаҡ өлкәһе) һәм Турғай өлкәләре тергеҙелә.

# Ҡаҙағстандың административ бүленеше
## Тарихы
### Постсовет осоро

* 1991. Ҡаҙағстандың бойондороҡһоҙлоғо иғлан ителә.
* 1992. Гурьев өлкәһенең исеме Атырау өлкәһе, Алма-Ата өлкәһе — Алматы өлкәһе, Целиноград өлкәһе — Аҡмулла өлкәһе, Уральск өлкәһе — Көнбайыш Ҡаҙағстан өлкәһе, Шымкент өлкәһе — Көньяҡ Ҡаҙағстан өлкәһе тип үҙгәртелә.
* 1993. Джамбул өкәһе — Жамбыл өлкәһе тип үҙгәртелә.
* 1997. Еҙҡаҙған, Көкшетау, Семипалатинск, Талдыҡурған һәм Турғай өлкәләре бөтөрөлә. Эске өлкә бүленеше (райондар) үҙгәртелә. Ҡаҙағстандаңы баш ҡалаһы Аҡмуллаға күсерелә.
* 1998. Аҡмулла ҡалаһының исеме Астана тип үҙгәртелә.
* 1999. Төньяҡ Ҡаҙағстан өлкәһе райондарының бер өлөш (Көкшетау ҡалаһы менән бергә) Аҡмулла өлкәһе составына бирелә (өлкә үҙәге Астана ҡалаһынан Көкшетауға күсерелә).
* 2001. Алматы өлкәһенең үҙәге Талдыҡурған ҡалаһына күсерелә.